stanford-oval/wikipedia huggingface dataset:
Walt McKechnie

| Walt McKechnie> Henkilötiedot |
| --- | --- |
Syntynyt: 19. kesäkuuta 1947 (ikä 77) London
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  88 kg
Pelaajaura
Pääsarjaura:  1963–1984
Aik. seurat:  Minnesota North Stars   California Golden Seals   Detroit Red Wings   Boston Bruins   Cleveland Barons   Washington Capitals   Toronto Maple Leafs   Colorado Rockies
NHL-varaus:  6. varaus, 1963 Toronto Maple Leafs
Walter Thomas John McKechnie (s. 19. kesäkuuta 1947) on kanadalainen entinen jääkiekkoilija. Hän pelasi 17-vuotisen uransa aikana yhdeksässä NHL-joukkueessa.
Ura

Toronto Maple Leafs varasi McKechnien kuudentena pelaajana vuoden 1963 varaustilaisuudessa. Hän pelasi juniorikiekkoa vuosina 1965-1967 ennen siirtymistään WHL:ssä pelaavaan ammattilaisjoukkue Phoenix Roadrunnersiin kaudeksi 1967-1968. Hänet nimettiin vuoden tulokkaaksi. Helmikuussa 1968 hän siirtyi Minnesota North Starsiin, jossa pelasi kauden aikana neljä ottelua. Hän pelasi seuraavat kolme kautta North Starsissa ja sen yhteistyöseuroissa.
Toukokuussa 1971 McKechnie kaupattiin California Golden Sealsiin, jossa hän pelasi kolme kautta. Viimeisellä ja pisteiden valossa parhaimmalla hän teki 23 maalia ja yhteensä 52 pistettä. Uransa parhaat pisteet hän teki 1975-1976 Detroit Red Wingsissä iskiessään 82 pistettä. Seuraavalla kaudella 1976-1977 hän teki 25 maalia. Kauden jälkeen hän pelasi vielä maailmanmestaruuskilpailuissa Kanadan paidassa.
Ennen seuraavaa kautta McKechnie kaupattiin Washington Capitalsiin, joka heikon alkukauden jälkeen lähetti hänet eteenpäin Cleveland Baronsiin joulukuussa 1977. Kaudeksi 1978-1979 hänet kaupattiin Toronto Maple Leafsiin, jossa hän teki 25 maalia. Seuraavaksi kaudeksi hänet siirrettiin Colorado Rockiesiin. Vapaana agenttina McKechnie siirtyi Detroit Red Wingsiin vuonna 1981 ja teki 18 maalia ensimmäisellä kaudellaan ja seuraavalla 14. Kauden 1983-1984 McKenchie vietti CHL-joukkue Salt Lake Golden Eaglesissa, jonka jälkeen eläköityi 37-vuotiaana. Hän pelasi urallaan 955 NHL-ottelua, joissa teki 214 maalia ja syötti 392 eli teki yhteensä 606 pistettä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Walt McKenchie
Käännös suomeksi
Willy Rampf

Willy Rampf (s. 20. kesäkuuta 1953 Fraunberg, Baijeri, Saksa) on Volkswagen Motorsportin tekninen johtaja ja Formula 1 -talli BMW Sauberin entinen tekninen johtaja.
Hän aloitti Sauberin työntekijänä. Rampf houkuteltiin uuden tallin insinööriksi Etelä-Afrikan GP:hen ja puoli vuotta myöhemmin hän allekirjoitti sopimuksen Sauberin kanssa. Rampf työskenteli Sauberin ja BMW Sauberin tallin teknisellä osastolla vuoteen 2010 asti, jolloin James Key korvasi hänet. Vuonna 2021 hänestä tuli Williams -tallin tekninen neuvonantaja.
Hän on suunnitellut BMW Sauberin F1.06 -auton. Hän osallistui myös Volkswagen Polo R WRC -auton kehitystyöhön.
W Racing Team

|  W Racing Team |
| --- | --- |

Perustettu:  2009
Tallipäällikkö:  Vincent Vosse René Verbist Yves Weerts
Nykyiset sarjat:  FIA World Endurance Championship GT World Challenge Europe
Aikaisemmat sarjat:  European Le Mans Series ADAC GT Masters DTM World Touring Car Cup TCR International Series Belgian Touring Car Series Andros Trophy FIA GT3 European Championship Belcar
Tuloksia
Valmistajien maailmanmestaruuksia:  30
Kuljettajien maailmanmestaruuksia:  29
W Racing Team (tunnetaan nimellä Team WRT) on belgialainen kilpatalli, jonka perustivat vuonna 2009 insinööri ja Volkswagen Motorsportin entinen johtaja René Verbist, kilpa-kuljettaja Vincent Vosse ja yrittäjä Yves Weerts. Nykyään talli kilpailee FIA World Endurance Championship ja GT World Challenge Europe -sarjoissa.
Talli on menestynyt ja voittanut lukuisia mestaruuksia eri sarjoissa. Talli tunnetaan varsinkin menestyksestään GT World Challenge Europe -sarjassa, jossa se on voittanut Endurance Cup -sarjassa viisi tallien mestaruutta ja yhdeksän tallien mestaruutta Sprint Cup -sarjassa. Tallin autonaan heillä oli Audi R8 LMS.
Talli on voittanut kestävyyskisoja kuten Span 24 tunnin ajon vuosina 2011 ja 2014 ja Nürburgringin 24 tunnin ajon vuonna 2015.
Vuonna 2021 talli ajoi European Le Mans Series -sarjassa LMP2 -luokassa ja voittivat sarjan mestaruuden.
Vuonna 2024 talli siirtyi FIA World Endurance Championship -sarjaan, jossa talli kilpailee BMW:llä Hypercar-luokassa. Lisäksi se kilpailee LMGT3 -luokassa BMW:llä.
Aiheesta muualla

Kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:W Racing Team
Käännös suomeksi
Willy Schröder

| Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Kultaa | Pariisi 1938 | Kiekonheitto |  |
Wilhelm ”Willy” Schröder (7. maaliskuuta 1912 Magdeburg – 28. syyskuuta 1990 Gersfeld) oli saksalainen yleisurheilija, joka kilpaili kiekonheitossa. Hän edusti seuratasolla Viktoria Magdeburgia. Schröder voitti kultaa Pariisin EM-kisoissa 1938 tuloksella 49,70 metriä. Hän osallistui olympialaisiin kerran, Berliinissä 1936. Tuolloin Schröder sijoittui viidenneksi. Hän heitti vuonna 1935 tuloksen 53,10, joka säilyi maailmanennätyksenä aina vuoteen 1941 saakka ja jäi hänen henkilökohtaiseksi ennätyksekseen.
Alhajärvi

| Alhajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Hämeenkyrö
Koordinaatit:  61°35′54″N, 23°05′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  Korpeenojaa Alhajärveen 
Järvinumero:  35.514.1.003
Mittaustietoja
Pinnankorkeus:  96,2 m 
Rantaviiva:  0,825 km 
Pinta-ala:  0,04263 km² 
 fiAlhajärvi 
Alhajärvi eli Alhojärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueella Mahnalanselän alueeseen. Järvi on siellä osa Prentinjoen valuma-aluetta.
Maantietoa

Järvi on muodoltaan lähes nelikulmio, jonka sivujen pituudet ovat 200 metriä ja pinta-ala 4,3 hehtaaria. Järveen on kaivettu useita suo-ojia ja kaksi pelto-ojaa. Peltoa on raivattu aivan järven ranta-alueelle asti. Laskuoja laskee koillisessa olevasta luusuasta ja virtaa osittain perattuna, oikaistuna ja 2,7 kilometriä pitkänä ojana alempaan Alhajärveen. Oja alittaa matkallaan seututien 249. Järven rannat ovat soistuneet puuttomiksi ja rantaviiva on umpeenkasvun johdosta paikoin epätarkka. Järven lähelle johtaa metsäautotie, mutta järven rannat ovat asumattomat.
Historiaa

Vanhasta pitäjän kartasta Hämeenkyröstä on säilynyt pieni kohta Alhajärvestä, jonka nimi kirjoitettiin tuolloin Ylinen Alhåjärvi. Samaa nimitystä käytettiin Kalmbergin kartastossa 1855-1856. Lisäksi järvi oli piirretty nykyistä huomattavasti suuremmaksi. Nykyinen laskuoja näyttää seuraavan vanhaa ojaa.
Waikiki

Honolulu ja Waikiki nähtynä Diamond Headilta.
Waikiki (havaijiksi Waikīkī) on Honolulun kaupunginosa, joka sijaitsee Oahun saaren etelärannalla, Havaijilla. Waikiki Beach on Waikikin ranta-alue ja yksi maailman tunnetuimmista rannoista. Waikiki ulottuu pohjoisen ja lännen suunnasta Ala Wai Canalilta Diamond Head -tulivuorelle itään. Waikiki on havaijia ja tarkoittaa suihkuavaa vettä. Waikiki on ollut pitkään rentoutumispaikka, jossa vietetään luksuslomaa. Jo 1800-luvun Havaijin kuninkaalliset pitivät ranta-aluetta juhla- ja rentoutumispaikkanaan.
Waikiki Beach auringon laskiessa.
Nykyään Waikikin alue rantoineen on turismin keskus Havaijilla. Ranta-alueelta kohoavat korkeat, suurimpien ketjujen modernit hotellikompleksit. Alueen vanhin hotelli, Moana Surfrider, on yhä samalla paikalla, johon se pystytettiin vuonna 1901.
Waikikin ranta kärsii monen muun rannan tavoin eroosiosta ja rantaa hoidetaan muun muassa korvaamalla aaltojen viemää hiekkaa. Hiekkaa tuotiin laivoilla ja proomuilla jo 1920- ja 1930-luvuilla jopa Manhattan Beachiltä Kaliforniasta asti.
Aiheesta muualla

Kuvia tai muita tiedostoja aiheesta Waikiki Wikimedia Commonsissa
Waimea Canyon

Waimea Canyon
Waimea Canyon on Havaijilla, Kauain saaren länsiosassa sijaitseva suuri kanjoni ja luonnonsuojelualue. Kanjoni on noin kuusitoista kilometriä pitkä ja syvimmillään noin 900 metriä syvä. Kanjoni on muodostunut Waimea-joen ja läheisen Mount Waialealen rinteiltä kertyneen sadeveden uurtamana. Waimea Canyonin kansallispuisto on pinta-alaltaan noin 7,5 neliökilometriä ja sisältää lukuisia vaelluspolkuja.
Aiheesta muualla

Kuvia tai muita tiedostoja aiheesta Waimea Canyon Wikimedia Commonsissa
Willy Rizzo

| Willy Rizzo |
| --- | --- |
 Willy Rizzo vuonna 2010.
Henkilötiedot
Syntynyt: 22. lokakuuta 1928 Napoli
Kuollut: 25. helmikuuta 2013 (84 vuotta) Pariisi
Kansalaisuus:  Italia
Ammatti:  valokuvaaja
Taiteilija
Taidesuuntaus:  valokuvaus
Aiheesta muualla
Kotisivut
Willy Rizzo (22. lokakuuta 1928 – 25. helmikuuta 2013) oli italialainen valokuvaaja. Rizzo kuvasi etenkin julkisuuden henkilöitä. Hänen kuvattavanaan oli muiden muassa Marilyn Monroe, Winston Churchill, Salvador Dali, Brigitte Bardot, Gene Kelly, Maria Callas, Marlene Dietrich, Jack Nicholson ja Jane Fonda. Rizzon kuvia ilmestyi aikakauslehtien, kuten Paris Matchin and Lifen, kansissa. Rizzo kuvasi myös Nürnbergin oikeudenkäyntiä, jossa tuomittiin toisen maailmansodan sotarikollisia.
Rizzo oli naimisissa italialaisen näyttelijän Elsa Martinellin kanssa. Hän suunnitteli myös huonekaluja, jotka saivat vaikutteita Ludwig Mies van der Rohen ja Le Corbusierin muotoilusta ja arkkitehtuurista.
Rizzo kuoli Pariisissa 84-vuotiaana 25. helmikuuta 2013.
Käännös suomeksi
Willy Ronis

Willy Ronis (14. elokuuta 1910 Pariisi, Ranska – 12. syyskuuta 2009) oli ranskalainen valokuvaaja, joka keskittyi tuotannossaan elämään sotien jälkeisessä Pariisissa ja Provencessa.
Ronisin isä oli Odessasta pakolaisena Ranskaan muuttanut ukrainanjuutalainen ja äiti Liettuasta pakolaisena tullut pianonsoitonopettaja. Hänen alkuperäinen intohimonsa oli musiikki, mutta palattuaan asepalvelusta vuonna 1932 hän joutui sysäämään opintonsa syrjään isän sairastuttua syöpään. Hän otti vastuulleen perheen muotokuvaamon, mutta valokuvaamo meni nurin, ja hän ryhtyi freelance-kuvaajaksi. 1950-luvulta lähtien hän kuului alan johtaviin nimiin.
Ronis oli ensimmäinen Lifelle työskennellyt ranskalainen valokuvaaja. Hänen töitään oli näytteillä Museum of Modern Artissa jo vuonna 1953, ja hän kuului Edward Steichenin kuuluisaan The Family of Man -näyttelyyn. Hänelle myönnettiin vuonna 1957 Venetsian biennaalin kultamitali.
Ronis sai vuoden 1981 valokuvakokoelmallaan Le fil du hasard Nadar-palkinnon. Hänen tunnetun valokuvansa Nu provençal (1949) kohteena oli hänen oma vaimonsa, Anne Marie; hän valokuvasi Anne Marien vielä tämän myöhemmällä iällä tämän kärsiessä jo Alzheimerin taudista. Anne Marie kuoli vuonna 1991.
Ronis joutui lopettamaan valokuvauksen 2000-luvun alussa. Hän joutui turvautumaan kävelykeppiin eikä kyennyt enää kameran sujuvaan käsittelyyn.
Willy Russell

Willy Russell (s. 1947) on brittiläinen näytelmäkirjailija, sanoittaja ja säveltäjä. Hänen tunnetuimpia näytelmiään ovat monologi Shirley Valentine (suom. myös nimillä Lasillinen kanssasi, Rakkaudesta elämään ja Naisen yhdestoista käsky), Pygmalion-muunnelma Educating Rita (suom. Tunnit Ritan kanssa) sekä eri sosiaaliluokkiin päätyneistä veljeksistä kertova musikaali Blood Brothers (Veriveljet).
Hänen tekstiensä pohjalta on tehty elokuvat Varjo menneisyydestä (1982), Tunnit Ritan kanssa (1983, Oscar- ja Golden Globe -ehdokkuudet käsikirjoituksesta) ja Shirley Valentine (1989).
When I’m Gone

When I’m Gone voi tarkoittaa:
”When I’m Gone” (Eminemin kappale)
”When I’m Gone” (3 Doors Downin kappale)
”When I’m Gone” (Simple Planin kappale)
”When I’m Gone” (Motownin kappale)
”When I’m Gone”, kappale Phil Ochsin albumilta Phil Ochs in Concert
”When I’m Gone”, kappale The Click Fiven albumilta Modern Minds and Pastimes
”When I’m Gone”, kappale McAuley Schenker Groupin albumilta M.S.G.
”When I’m Gone (Randy Newmanin kappale)”, kappale Randy Newmanilta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”When I'm Gone”, voi hakea sivunnimihaulla, laajalla sivunnimihaulla tai tekstihaulla.
Willy Ngumbi Ngengele

Willy Ngumbi Ngengele (s. 13. helmikuuta 1965 Bujumbura) on Kongon demokraattisessa tasavallassa toimiva burundilaissyntyinen roomalaiskatolinen piispa. Hän liittyi Afrikan lähetyssaarnaajiin (Valkoisiin isiin) 1. joulukuuta 1992 ja sai pappisvihkimyksensä 1. elokuuta 1993. Hänet nimitettiin 25. huhtikuuta 2007 Kindun hiippakunnan johtoon, ja piispaksi vihkiminen seurasi 22. heinäkuuta. Pääkonsekraattorina toimi Théophile Kaboy Ruboneka, jota avustivat François-Xavier Maroy Rusengo ja Martin Albert Happe.
Willy Planckaert

Willy Planckaert vuonna 2008.
Willy Planckaert (s. 5. huhtikuuta 1944) on belgialainen maantiepyöräilijä. Hän kuuluu Planckaertin tunnettuun pyöräilysukuun; Eddy sekä Walter ovat veljiä ja Jo poika.
Planckaert voitti muun muassa kaksi etappia Ranskan (1966) ja kolme Italian ympäriajossa (1967). Hän voitti Maillot vert'n 1966.
Willy Røgeberg

| Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Maa:   Norja> Miesten ammunta. |
| --- | --- | --- | --- |
|  Kultaa | Berliini 1936 | 50 m pienoiskivääri, makuu |  |
|  Pronssia | Lontoo 1948 | 300 m vapaakivääri, asennot |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1947 | 50 m pienoiskivääri, makuu |  |
|  Kultaa | Buenos Aires 1949 | 50+100 yd pienoiskivääri, makuu, joukkuekilpailu |  |
|  Hopeaa | Lwów 1931 | 50 m pienoiskivääri, makuu, joukkuekilpailu |  |
|  Hopeaa | Lwów 1931 | 50 m pienoiskivääri, polvi, joukkuekilpailu |  |
|  Hopeaa | Rooma 1935 | 50 m pienoiskivääri, pysty |  |
|  Hopeaa | Tukholma 1947 | 50+100 yd pienoiskivääri, makuu, joukkuekilpailu |  |
|  Hopeaa | Tukholma 1947 | 50 m pienoiskivääri, polvi, joukkuekilpailu |  |
|  Pronssia | Tukholma 1929 | 50 m pienoiskivääri, pysty, joukkuekilpailu |  |
|  Pronssia | Lwów 1931 | 300 m vapaakivääri, asennot, joukkuekilpailu |  |
|  Pronssia | Rooma 1935 | 300 m vapaakivääri, pysty |  |
|  Pronssia | Rooma 1935 | 50 m pienoiskivääri, polvi |  |
|  Pronssia | Luzern 1939 | 50 m pienoiskivääri, polvi, joukkuekilpailu |  |
|  Pronssia | Tukholma 1947 | 50 m pienoiskivääri, makuu, joukkuekilpailu |  |
|  Pronssia | Tukholma 1947 | 300 m sotilaskivääri, pika-ammunta, joukkuekilpailu |  |
|  Pronssia | Buenos Aires 1949 | 300 m vapaakivääri, pysty |  |
|  Pronssia | Buenos Aires 1949 | 50 m pienoiskivääri, asennot, joukkuekilpailu |  |
Willy Røgeberg (11. joulukuuta 1905 – 15. joulukuuta 1969) oli norjalainen ampuja ja olympiavoittaja. Hän voitti kultaa Berliinin olympialaisissa 50 metrin pienoiskiväärin makuukilpailusta. Hän voitti toisen olympiamitalin 12 vuotta myöhemmin Lontoosta, kun hän ampui pronssille 300 metrin vapaakiväärikilpailussa tuloksella 1 112. Røgeberg voitti myös viisi henkilökohtaista mitalia MM-kisoista vuosina 1935-1949. Maailmanmestaruus tuli Tukholmasta 1947 pienoiskiväärin makuuasentokilpailusta. Lisäksi hän voitti joukkuemitaleja.
Willy Lindström

| Mitalit | Mitalit | Mitalit |  |
| --- | --- | --- | --- |
|  Willy Lindström |  Willy Lindström |  Willy Lindström |  |
Maa:   Ruotsi
Miesten jääkiekko
| MM-kisat  | MM-kisat  | MM-kisat  |  |
|  Pronssia | Neuvostoliitto 1979 | jääkiekko |  |
|  Pronssia | Suomi 1974 | jääkiekko |  |
Willy Lindström (s. 5. toukokuuta 1951) on entinen ruotsalainen jääkiekkoilija. Hän pelasi NHL-seuroissa Winnipeg Jets, Edmonton Oilers ja Pittsburgh Penguins. Ruotsissa hän pelasi Västra Frölunda HC:ssa ja Brynäs IF:ssa. Hän on voittanut kaksi Stanley Cupia Edmonton Oilersissa vuosina 1984 ja 1985.
Willy Lindströmin poika on jääkiekkoilija Liam Lindström.
Włodzimierz Zieliński

| Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Maa:   Puola> Miesten käsipallo. |
| --- | --- | --- | --- |
|  Pronssia | Montreal 1976 | joukkuekilpailu |  |
Włodzimierz Zdzisław Zieliński (s. 29. maaliskuuta 1955 Mława) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.
Vincent Kartheiser

| Vincent Kartheiser |
| --- | --- |
 Vincent Kartheiser vuonna 2014.
Henkilötiedot
Syntynyt: 5. toukokuuta 1979 (ikä 45) Minneapolis, Minnesota, Yhdysvallat
Ammatti:  näyttelijä
Puoliso:  Alexis Bledel (2014–2022)
Näyttelijä
Aktiivisena:  1993–
Aiheesta muualla
IMDb 
Elonet
Vincent Paul Kartheiser (s. 5. toukokuuta 1979 Minneapolis) on yhdysvaltalainen näyttelijä, joka tunnetaan ehkä parhaiten rooleistaan televisiosarjoissa Angel ja Mad Men.
Kartheiserin vanhemmat ovat Jim ja Janet Kartheiser, ja hänellä on viisi sisarusta. Hänen etninen taustansa on enimmäkseen saksalaista, mutta hänellä on lisäksi suomalaisia, ruotsalaisia, puolalaisia ja luxemburgilaisia sukujuuria. Kartheiser esiintyi ensimmäisen kerran teatterissa ollessaan kuusivuotias. Elokuvissa hän alkoi näytellä 13-vuotiaana. Silloin hän esiintyi pienissä rooleissa kuten elokuvassa Pikku johtaja vuonna 1994. Hänen ensimmäisiä suuria elokuviaan olivat Intiaani lipastossa ja Alaska. Vuosina 2002–2004 Kartheiser esiintyi sivuroolissa televisiosarjan Buffy, vampyyrintappaja spin-offissa Angel. Vuosina 2007–2015 hän näytteli Pete Campbellia televisiosarjassa Mad Men.
Kartheiser oli naimisissa vuodesta 2014 vuoteen 2022 näyttelijä Alexis Bledelin kanssa. Heillä on syksyllä 2015 syntynyt poika.
Osittainen filmografia > Elokuva

Kesytön sydän (Untamed Heart, 1993)
Heaven Sent (1994)
Pikku johtaja (Little Big League, 1994)
Intiaani lipastossa (The Indian in the Cupboard, 1995)
Alaska (1996)
Älypäät (Masterminds, 1997)
Strike! (1998)
Paratiisin vangit (Another Day in Paradise, 1998)
Ricky 6 (2000)
Crime and Punishment in Suburbia (2000)
Preston Tylk (2000)
Luckytown (2000)
Kohtalon vanki (The Unsaid, 2001)
Dandelion (2004)
Alpha Dog (2006)
Killing Zelda Sparks (2007)
Elektra Luxx (2010)
In Time (2011)
A Kind of Murder (2016)
The Most Hated Woman in America (2017)
Crypto (2019)
Osittainen filmografia > Televisio

Angel (2002–2004)
Mad Men (2007–2015)
Casual (2016)
Genius (2017)
Proven Innocent (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Vincent Kartheiser Internet Movie Databasessa. (englanniksi)
Vuorinen (Pieksämäki)

| Vuorinen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°28′38″N, 27°08′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Pentlamminjoki Pentlampeen 
Järvinumero:  14.797.1.002
Mittaustietoja
Pinnankorkeus:  102,9 m  
Pituus:  1,5 km  
Leveys:  290 m  
Rantaviiva:  3,818 km  
Pinta-ala:  22,529 ha  
Saaria:  ei saaria 
 fiVuorinen 
Vuorinen  on Etelä-Savossa Pieksämäellä  Haapakosken lähellä sijaitseva järvi.
Maantietoa

Järvi on 1,5 kilometriä pitkä, 290 metriä leveä, ja sen pinta-ala on 23 hehtaaria. Järvellä ei ole kartan mukaan saaria.  Sen rantaviivan pituus on 3,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Vuorisen valuma-alueeseen (14.797) se kuuluu. Järven vedenpinnan korkeus on 102,9 metriä mpy.
Włodzimierz Potasiński

Potasiński kuvassa oikealla
Włodzimierz Potasiński (31. heinäkuuta 1956 Czeladź, Puola – 10. huhtikuuta 2010 Smolensk, Venäjä) oli puolalainen sotilashenkilö ja Puolan erikoisjoukkojen komentaja. Hän oli sotilasarvoltaan kenraalimajuri.
Potasiński kuoli 10. huhtikuuta 2010 lento-onnettomuudessa matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuoli myös Puolan presidentti Lech Kaczyński sekä lukuisia muita maan johtohenkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wlodzimierz Potasinski
Viktor Antipin

| Viktor Antipin |
| --- | --- |

Henkilötiedot
Syntynyt: 6. joulukuuta 1992 (ikä 31) Öskemen, Kazakstan
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  80 kg
Pelaajaura
Pääsarjaura:  2010–
Aik. seurat:  Metallurg Magnitogorsk (KHL) Buffalo Sabres (NHL) SKA Pietari (KHL) Vitjaz Podolsk (KHL) Salavat Julajev Ufa (KHL) Traktor Tšeljabinsk (KHL)
Viktor Vladimirovitš Antipin (ven. Виктор Владимирович Антипин; s. 6. joulukuuta 1992 Öskemen, Kazakstan) on venäläinen jääkiekkopuolustaja.
Pelaajaura > Uran alkuvuodet Venäjällä 2010-2017

Kazakstanissa syntynyt Antipin on Metallurg Magnitogorskin kasvatti. Kaudeksi 2009–2010 hän siirtyi pelaamaan MHL-junioriliigaa Stalnyje Lisy Magnitogorskiin, jossa Antipin voitti kauden päätteeksi mestaruuden. Kaudella 2010–2011 hän pelasi MHL:n tähdistöottelussa. Antipin debytoi samalla kaudella myös Metallurg Magnitogorskin KHL-joukkueessa, jossa hän pelasi kaksi runkosarjaottelua. Kaudella 2011–2012 Antipin ei mahtunut kertaakaan joukkueen KHL-kokoonpanoon, vaan se eteni kokonaan MHL:ssä. Kausi 2012–2013 oli hänelle varsinainen tulokaskausi KHL:ssä, jossa Antipin teki 50 runkosarjaottelussa tehot 10+11=21 sekä seitsemässä playoff-ottelussa tehot 1+2=3. Hän oli Metallurgin eniten maaleja tehnyt puolustaja sekä tehokkain puolustaja kesken kauden NHL:ään palanneen työsulkuvahvistus Sergei Gontšarin jälkeen. Antipin valittiin KHL:n marraskuun 2012 kuukauden tulokkaaksi ja hän pelasi kauden aikana myös KHL:n tähdistöottelussa.
Syyskuussa 2013 Antipin teki kolmivuotisen jatkosopimuksen Metallurgin kanssa. Kaudella 2013–2014 hän jakoi neljällä osumallaan kevään 2014 pudotuspelien maalipörssin voiton Sibir Novosibirskin Ivan Lekomtsevin ja Lev Prahan Nathan Oystrickin kanssa. Antipin voitti kauden päätteeksi Gagarin Cupin. Hänet valittiin kauden aikana myös KHL:n tammikuun 2014 kuukauden puolustajaksi.
Pelaajaura > NHL:n valloitus 2017-18

Antipin teki 2017 toukokuussa Buffalo Sabresin kanssa 1 vuoden sopimuksen. Hän siirtyi kaudeksi 2017–2018 Buffaloon Metallurg Magnitokorskista. Antipin pelasi Sabresin paidassa 47 ottelussa syöttäen 10 maalia.
Pelaajaura > Paluu Eurooppaan 2018

Kaudeksi 2018-19 Antipin siirtyi takaisin Metallurg Magnitogorskiin kaksivuotisella sopimuksella.
Kaudeksi 2020-21 Antipin siirtyi KHL-seura SKA Pietarin riveihin kaksivuotisella sopimuksella.
Pelaajaura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Tšekki 2015 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Alberta 2012 | jääkiekko |  |
Antipin on edustanut Venäjää MM-kilpailuissa kolmesti ja voittanut MM-hopeaa 2015, sekä MM-pronssia 2016 ja 2017. Hän pelasi myös alle 20-vuotiaiden MM-kilpailuissa vuonna 2012, jolloin Antipin voitti hopeaa. Hän pelasi myös alle 18-vuotiaiden MM-kilpailuissa vuonna 2010 sekä alle 19-vuotiaiden World Junior A Challengessa vuonna 2009, jolloin hän voitti pronssia.
Muuta

Antipinin isä Vladimir on entinen Kazakstanin maajoukkuepelaaja.
Vöner

Paketti Vöneriä.
Vöner on kasviproteiinivalmiste, joka valmistetaan vehnäproteiinista. Se on suomalainen tuotemerkki, vegaaninen vastine kebablihalle. Tiettävästi vegaaninen kebab on kehitetty alun perin Berliinissä, perinteisen lihasta valmistetun dönerin kotikaupungissa.